b"\n_START_ARTICLE_\nDon't Let Me Be the Last to Know\n_START_SECTION_\nOzadje\n_START_PARAGRAPH_\nLeta 1999 je Britney Spears pri\xc4\x8dela delati na svojem drugem glasbenem albumu, Oops!...I Did It Again (2000), na \xc5\xa0vedskem in v \xc5\xa0vici. Potem, ko se je sre\xc4\x8dala z Robertom Langeom v \xc5\xa0vici, je za\xc4\x8dela snemati veliko pesmi, ki so kasneje iz\xc5\xa1le na albumu, vklju\xc4\x8dno s pesmijo \xc2\xbbDon't Let Me Be the Last to Know\xc2\xab. Potem, ko je kon\xc4\x8dala s snemanjem pesmi, je v intervjuju z revijo Billboard razkrila, da \xc2\xbbpri snemanju prvega albuma nisem razkazala svojega glasu. Pesmi so bile enkratne, vendar niso predstavljale velikega izziva. Ta pesem pa je enkratna. Ljudi bo presenetila na najbolj\xc5\xa1i mo\xc5\xbeni na\xc4\x8din.\xc2\xab Pesem \xc2\xbbDon't Let Me Be the Last to Know\xc2\xab\xc2\xa0je napisal in produciral Robert Lange, ki je pri pisanju sodeloval \xc5\xa1e s Keithom Scottom in svojo takratno \xc5\xbeeno, Shanio Twain. Britney Spears je vokale za pesem posnela med novembrom in decembrom 1999 v studiu Mutta Langea in Shanie Twain, La-Tour-de Peilz v \xc5\xa0vici. Kasneje je Nigel Green posnel remix za pesem, sprogramirali pa so jo Cory Churko, Kevin Churko in Richard Meyer._NEWLINE_Med koncertom v \xc5\xbeivo na Havajih je Britney Spears trdila, da je pesem ena izmed njenih najljub\xc5\xa1ih pesmi z albuma Oops!... I Did It Again. Pesem je ozna\xc4\x8dila tudi za \xc2\xbb\xc4\x8disto in ne\xc5\xbeno\xc2\xab\xc2\xa0pesem. \xc2\xbbJe enostavno ena izmed tistih pesmi, ki te pritegnejo. Zato mi je tako v\xc5\xa1e\xc4\x8d, v\xc5\xa1e\xc4\x8d pa mi je tudi petje,\xc2\xab\xc2\xa0je dejala. \xc2\xbbMislim, da so jo napisali posebej zame, saj je besedilo pesmi, \xc4\x8de pozorno poslu\xc5\xa1ate ... la\xc5\xbeje se v\xc5\xbeivim v junakinjo, ker besedilo po mojem mnenju nekako govori o mladi ljubezni. Mislim, da Shania ne bi zapela tega, kar pojem jaz.\xc2\xab Pesem \xc2\xbbDon't Let Me Be the Last to Know\xc2\xab\xc2\xa0je iz\xc5\xa1la 17. januarja 2001 kot zadnji singl z albuma.\n_START_SECTION_\nSestava\n_START_PARAGRAPH_\nPesem \xc2\xbbDon't Let Me Be the Last to Know\xc2\xab\xc2\xa0je teen pop balada, ki traja tri minute in petdeset sekund. Pesem je napisana v E-duru, vokali Britney Spears v njej pa se raztezajo \xc4\x8dez eno oktavo, od F\xe2\x99\xaf\xe2\x82\x83 to D\xe2\x99\xaf\xe2\x82\x85. Besedilo pesmi govori o tem, kako si Britney Spears \xc5\xbeeli, da bi ji njen fant povedal, da jo potrebuje in jo ljubi. Novinar revije NME je pesem primerjal s pesmijo\xc2\xa0\xc2\xbbChina Girl\xc2\xab\xc2\xa0Davida Bowieja in Iggyja Popa, medtem ko je Stephanie McGrath iz revije Jam! menila, da je pesem \xc2\xbbprikupen odmor od 'dojen\xc4\x8dkastih dojen\xc4\x8dkov', 'vzdihajo\xc4\x8dih vzdihov' in neprekinjenega zvoka bobnov, ki pre\xc5\xbeemajo ostale pesmi\xc2\xab\xc2\xa0z albuma Oops!... I Did It Again. David Veitch iz revije Calgary Sun je spremljevalne vokale pesmi primerjala \xc2\xbbs prikupnimi staromodnimi pesmimi\xc2\xab.\n_START_SECTION_\nSprejem kritikov\n_START_PARAGRAPH_\nPesmi \xc2\xbbDon't Let Me Be the Last to Know\xc2\xab\xc2\xa0so glasbeni kritiki dodelili v glavnem pozitivne ocene. Stephen Thomas Erlewine s spletne strani Allmusic je pesem ozna\xc4\x8dil za \xc2\xbbsladko sentimentalno balado\xc2\xab\xc2\xa0skupaj z ostalimi baladami z albuma Oops!... I Did It Again. Stephanie McGrath iz revije Jam! je pesem ozna\xc4\x8dila za \xc2\xbbnajbolj\xc5\xa1i primer talenta Britney Spears\xc2\xab, medtem ko jo je novinar revije NME ozna\xc4\x8dil za \xc2\xbbabsolutno zastra\xc5\xa1ujo\xc4\x8do\xc2\xab, \xc5\xa1e predtem pa jo je primerjal s pesmijo\xc2\xa0\xc2\xbbChina Girl\xc2\xab\xc2\xa0Davida Bowieja in Iggyja Popa. Tracy E. Hopkins iz revije Barnes and Noble je menila, da je pesem \xc2\xbbizpopolnjena balada\xc2\xab\xc2\xa0in pohvalil Shanio Twain kot tekstopisko. Medtem, ko je leta 2011 pisala oceno turneje Femme Fatale Tour, je Jocelyn Vena iz MTV-ja singl skupaj s pesmijo\xc2\xa0\xc2\xbbToxic\xc2\xab\xc2\xa0ozna\xc4\x8dila za \xc2\xbbpesem stare \xc5\xa1ole\xc2\xab. Tudi novinar revije Rhapsody je balade z albuma Oops!... I Did It Again, vklju\xc4\x8dno s pesmijo \xc2\xbbDon't Let Me Be the Last to Know\xc2\xab, ozna\xc4\x8dil za \xc2\xbbpopolno zgrajene balade\xc2\xab. Pesem je bila leta 2002 nominirana za nagrado Nickelodeon Kids' Choice Awards v kategoriji za \xc2\xbbnajbolj\xc5\xa1o pesem\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem \xc2\xbbDon't Let Me Be the Last to Know\xc2\xab\xc2\xa0se ni uvrstila na ameri\xc5\xa1ko glasbeno lestvico, Billboard Hot 100, vendar je zaradi pogostega predvajanju na radiu zasedla dvanajsto mesto na lestvici Billboard Bubbling Under Hot 100. Britney Spears je s pesmijo izdala osmo pesem, ki je zasedla eno izmed prvih desetih mest na evropski lestvici, kjer je singl zasedel deveto mesto. Singl se je uvrstil na eno izmed prvih desetih mest tudi na lestvicah v Avstriji, Evropi in \xc5\xa0vici. Pesem \xc2\xbbDon't Let Me Be the Last to Know\xc2\xab\xc2\xa0je dosegla moderatni uspeh v Zdru\xc5\xbeenem kraljestvu, kjer je na dr\xc5\xbeavni lestvici 7. aprila 2001 zasedla dvanajsto mesto, tam pa je ostala osem tednov. V Romuniji je pesem u\xc5\xbeivala v velikem komercialnem uspehu, saj je na romunski glasbeni lestvici takoj ob izzidu zasedla prvo mesto. Leta 2001 je zasedla tudi tretje mesto na romunski lestvici ob koncu leta. Singl je bil vklju\xc4\x8den tudi na drugi dodatni CD omejene izdaje albuma Oops!... I Did It Again.\n_START_SECTION_\nVideospot\n_START_PARAGRAPH_\nVideospot za pesem \xc2\xbbDon't Let Me Be the Last to Know\xc2\xab\xc2\xa0je re\xc5\xbeiral ameri\xc5\xa1ki fotograf Herb Ritts. Posneli so ga v Key Biscaneu v Miamiju, Florida, in sicer med 24. januarjem in 27. januarjem 2001. Fanta Britney Spears je zaigral francoski fotomodel Brice Durand. Njen takratni fant, Justin Timberlake, \xc2\xbbnaj bi bil jezen zaradi prizorov poljubljanja med Britney Spears in francoskim fotomodelom\xc2\xab, je povedala Jennifer Vineyard iz MTV-ja. Mama Britney Spears, Lynne, je menila, da je originalni videospot neprimeren, saj naj bi vseboval preve\xc4\x8d izredno seksualnega gradiva. Zaradi tega so dele videospota \xc5\xa1e pred izzidom izbrisali. Alternativna verzija videospota je bila kasneje izdana na DVD-ju Britney Spears, Greatest Hits: My Prerogative. Jennifer Vineyard je menila, da je ta razli\xc4\x8dica videospota \xc2\xbbeno izmed del, v katerih Britney najbolje uporablja svoje telo, tako kot ga je pri prizorih z astronavtom v videospotu za pesem 'Oops!... I Did It Again' in pri odpiranju vrat v videospotu za pesem 'My Prerogative' in pri prizorih s fantom v videospotu za pesem 'Toxic'\xc2\xab._NEWLINE_Videospot je takoj ob izzidu 2. marca 2001 postal najve\xc4\x8dkrat predvajani videospot v MTV-jevi oddaji Total Request Live. Videospot se pri\xc4\x8dne z Britney Spears in njenim fantom na vise\xc4\x8di mre\xc5\xbei. Vklju\xc4\x8deni so tudi prizori crkljanja z njeno simpatijo poleg ognja. Vidimo tudi ljubezenski prizor med njima na obali. Znotraj ko\xc4\x8de na obali Britney Spears fantu govori besede, ki si jih v resnici \xc5\xbeeli sli\xc5\xa1ati sama. V drugi polovici videospota s fantom plezata po drevesu. V videospot so vklju\xc4\x8deni tudi videospoti, v katerih Britney Spears te\xc4\x8de po pla\xc5\xbei, medtem ko jo lovi njen fant. Britney Spears je v celotnem videospotu oble\xc4\x8dena samo v bikini kopalke in par kratkih hla\xc4\x8d. Videospot Britney Spears obravnava kot \xc2\xbbnajbolj sme\xc5\xa1en videospot, kar sem jih kdaj posnela.\xc2\xab\n_START_SECTION_\nNastopi v \xc5\xbeivo\n_START_PARAGRAPH_\nBritney Spears je pesem \xc2\xbbDon't Let Me Be the Last to Know\xc2\xab\xc2\xa0prvi\xc4\x8d izvedla 8. marca 2000 na turneji Crazy 2k Tour v Pensacoli, Florida, kjer se je na odru pojavila sede\xc4\x8d na \xc4\x8darobni preprogi in med petjem pesmi lebdela nad ob\xc4\x8dinstvom. Po izzidu njenega drugega glasbenega albuma, Oops!... I Did It Again, je Britney Spears pesem izvedla v ameri\xc5\xa1kih oddajah Total Request Live, Saturday Night Live in The View. Pesem je leta 2000 izvedla tudi v oddaji Oops!... I Did It Again World Tour. Potem, ko je izvedla pesem\xc2\xa0\xc2\xbbSometimes\xc2\xab, je zlezla na stopni\xc5\xa1\xc4\x8de in na kratko poklepetala z ob\xc4\x8dinstvom, preden je za\xc4\x8dela nastopati s pesmijo, kjer je nosila belo obleko, prekrito s perjem. S pesmijo \xc2\xbbDon't Let Me Be the Last to Know\xc2\xab\xc2\xa0je leta 2001 nastopila tudi na turneji Dream Within a Dream Tour. Nastop pesmi je bil sestavljen iz petja pesmi na zvi\xc5\xa1ani plo\xc5\xa1\xc4\x8dadi, kjer je bila Britney Spears oble\xc4\x8dena v ve\xc4\x8derno obleko z umetnim snegom, ki je padal s stropa, medtem ko sta v ozadju plesala dva spremljevalna plesalca. Skoraj deset let kasneje, leta 2011, je Britney Spears pesem \xc2\xbbDon't Let Me Be the Last to Know\xc2\xab\xc2\xa0izvedla na turneji Femme Fatale Tour. Med nastopom je Britney Spears sedela na gugalnici, pod njo pa so plesali mo\xc5\xa1ki plesalci."